Όσοι έχουν τα απαιτούμενα και επιθυμούν να καταταγούν ως δόκιμοι Λιμενοφύλακες, πρέπει όπως θα καθορίζεται λεπτομερώς στην προκήρυξη και μέσα στις προθεσμίες που θα ορίζονται σε αυτήν, να συμπληρώσουν και να καταχωρίσουν ηλεκτρονικά Αίτηση - Υπεύθυνη δήλωση για την συμμετοχή τους στο διαγωνισμό.
Να είναι Έλληνες πολίτες, εγγεγραμμένοι στα Μητρώα ή Δημοτολόγια της Χώρας.
Να είναι κάτοχοι απολυτηρίου τίτλου Γενικού ή Επαγγελματικού Λυκείου ή πτυχίου Επαγγελματικού Λυκείου της ημεδαπής ή ισότιμου και αντίστοιχου τίτλου της αλλοδαπής με γενικό βαθμό τουλάχιστον δέκα (10).
Να μην υπερβαίνουν το 28ο έτος της ηλικίας τους, όριο που θεωρείται ότι συμπληρώνεται κατά την 31η Δεκεμβρίου του έτους λήξης της προθεσμίας υποβολής της αίτησης συμμετοχής.
Οι άνδρες υποψήφιοι να έχουν ανάστημα τουλάχιστον 1,70μ. και οι γυναίκες τουλάχιστον 1,63μ., αμφότεροι χωρίς υποδήματα.
Οι άνδρες υποψήφιοι να έχουν εκπληρώσει τις στρατιωτικές τους υποχρεώσεις κατά το χρόνο κατάταξής τους ως δοκίμων Λιμενοφυλάκων. Όσοι κατά τη δημοσίευση της προκήρυξης εκπληρώνουν τις στρατιωτικές τους υποχρεώσεις, υποβάλουν αίτηση συμμετοχής στη διαγωνιστική διαδικασία και κατατάσσονται ως δόκιμοι Λιμενοφύλακες υπό την προϋπόθεση ότι κατά τον χρόνο κατάταξής τους ως δόκιμοι Λιμενοφύλακες θα έχουν απολυθεί οριστικά από τις Ένοπλες Δυνάμεις, ήτοι θα έχουν εκπληρώσει τις στρατιωτικές τους υποχρεώσεις. Σε περίπτωση που διαπιστωθεί ότι υποψήφιος δεν πληροί το εν λόγω προσόν, θα διαγράφεται από τον οικείο Πίνακα Επιτυχόντων ή Επιλαχόντων με απόφαση του Αρχηγού Λ.Σ.-ΕΛ.ΑΚΤ. ενώ, εάν έχει ήδη καταταγεί θα ανακαλείται η πράξη κατάταξής του και η θέση θα καλύπτεται από επιλαχόντα. Ως χρόνος κατάταξης, νοείται η ορισθείσα αρχική ημερομηνία κατάταξης των επιτυχόντων του διαγωνισμού, με την οποία εκκινεί και η εκπαίδευση στη Σχολή της εκπαιδευτικής σειράς.
Να έχουν τουλάχιστον καλή γνώση (Β2) της αγγλικής ή γαλλικής ή γερμανικής ή ιταλικής ή ισπανικής γλώσσας.
Να μην έχουν εκπέσει από στρατιωτικό βαθμό, αποβληθεί ή απολυθεί κατά περίπτωση από τις Ένοπλες Δυνάμεις, τα Σώματα Ασφαλείας καθώς και από θέση δημόσιας υπηρεσίας ή Ο.Τ.Α. ή άλλου νομικού προσώπου δημοσίου δικαίου, εξαιτίας τέλεσης πειθαρχικών παραπτωμάτων.
Να είναι υγειονομικώς κατάλληλοι (σωματικής ικανότητας πρώτης κατηγορίας Ι/1), σύμφωνα με τις διατάξεις της Αριθ. Φ.700/6/753703/Σ.182/19-02-2026 απόφασης του Υφυπουργού Άμυνας (Β’ 1109), όπως ισχύουν για τους υποψηφίους της Σχολής Μονίμων Υπαξιωματικών Ναυτικού (ΣΜΥΝ).
Να έχουν πίστη στο Σύνταγμα, αφοσίωση στην πατρίδα και τη δημοκρατία και να μην πρεσβεύουν θρησκευτικές δοξασίες, που εμποδίζουν την εκτέλεση των καθηκόντων τους. Σε περίπτωση στην οποία υποψήφιος, μετά την επιτυχία και την κατάταξή του, αρνείται την εκτέλεση των στρατιωτικών του καθηκόντων λόγω θρησκευτικών ή άλλων δοξασιών και πεποιθήσεων ανακαλείται η πράξη κατάταξής του.
Να μην έχουν καταδικαστεί σε οποιοδήποτε βαθμό: (1) για τέλεση ή απόπειρα τέλεσης ή κάθε μορφή συμμετοχής σε κακούργημα σε οποιαδήποτε ποινή, (2) για τέλεση ή απόπειρα τέλεσης ή κάθε μορφή συμμετοχής σε εγκλήματα ανυποταξίας, λιποταξίας, προσβολών του δημοκρατικού πολιτεύματος, προσβολών της διεθνούς υπόστασης της χώρας, προσβολών κατά της πολιτειακής εξουσίας, κατά των πολιτειακών και πολιτικών οργάνων, τρομοκρατικών πράξεων-τρομοκρατικής οργάνωσης, σχετικά με το νόμισμα, άλλα μέσα πληρωμής και ένσημα, πλαστογραφίας, πλαστογραφίας πιστοποιητικών, ψευδούς κατάθεσης, ψευδούς καταμήνυσης, ψευδούς βεβαίωσης, παράβασης καθήκοντος, ανθρωποκτονίας (εκτός της προερχόμενης από αμέλεια), κατά της γενετήσιας ελευθερίας και οικονομικής εκμετάλλευσης της γενετήσιας ζωής, παράνομης βεβαίωσης ή είσπραξης δικαιωμάτων του Δημοσίου, δωροδοκίας ή δωροληψίας, εκβίασης, απάτης, απιστίας, συκοφαντικής δυσφήμισης, συμπλοκής, επικίνδυνης σωματικής βλάβης, κλοπής, υπεξαίρεσης, αλιείας στην αιγιαλίτιδα ζώνη και τα εσωτερικά ύδατα, παράνομης αλιείας κατά παράβαση του ν.δ. 420/1970, λαθρεμπορίας, περί ναρκωτικών, όπλων και πυρομαχικών και τυχερών παιχνιδιών, περί αλλοδαπών, περί αρχαιοτήτων, ζωοκλοπής, ζωοκτονίας ή σε εγκλήματα με ρατσιστικά χαρακτηριστικά, (3) για τέλεση ή απόπειρα τέλεσης ή κάθε μορφή συμμετοχής σε οποιοδήποτε έγκλημα του Στρατιωτικού Ποινικού Κώδικα, (4) για τέλεση ή απόπειρα τέλεσης ή κάθε μορφή συμμετοχής σε οποιοδήποτε έγκλημα από δόλο σε ποινή φυλάκισης τουλάχιστον τριών (3) μηνών. Επίσης, να μη διώκονται ως φυγόποινοι ή φυγόδικοι για τα παραπάνω αδικήματα και να μην έχουν παραπεμφθεί αμετάκλητα σε δίκη ή εγκλεισθεί σε σωφρονιστικό κατάστημα για κακούργημα ή κάποιο από τα πλημμελήματα αυτά. Υποψήφιοι/ες, οι οποίοι έχουν παραπεμφθεί σε δίκη διά βουλεύματος, επιτρέπεται να υποβάλουν αίτηση συμμετοχής αλλά δεν εισάγονται στην Σχολή, αν είναι επιτυχόντες, εφόσον δεν έχει εκδοθεί μέχρι την ημερομηνία έκδοσης της απόφασης κατάταξης αμετάκλητο αθωωτικό βούλευμα ή απόφαση. Ο όρος καταδίκη περιλαμβάνει και την καταδίκη σε ποινικό σωφρονισμό για τα παραπάνω εγκλήματα που αποτελούν κώλυμα κατάταξης. Η απονομή χάριτος δεν αίρει την ανικανότητα για κατάταξη εκτός εάν έχει εκδοθεί έως την ημερομηνία υποβολής αίτησης συμμετοχής το κατά την παρ. 1 του άρθρου 47 του Συντάγματος διάταγμα που αίρει το σχετικό κώλυμα. Περί αναστολής εκτέλεσης ποινής υπό όρο ισχύουν τα ορισθέντα στα άρθρα 99-104 του Ποινικού Κώδικα. Σε περίπτωση που έχει διαταχθεί, με απόφαση δικαστηρίου, η αναστολή εκτέλεσης της ποινής για ορισμένο χρονικό διάστημα, σύμφωνα με την παρ. 1 του άρθρου 99 Π.Κ., θεωρείται κώλυμα κατάταξης η μη πλήρης και επιτυχής πάροδος του ορισμένου χρόνου αναστολής εκτέλεσης της ποινής. Εάν έχει παρέλθει πλήρως και επιτυχώς ο χρόνος αναστολής εκτέλεσης της ποινής δεν συνιστά κώλυμα κατάταξης η καταδίκη για την οποία έχει επιβληθεί η ποινή.
Να μην έχουν στερηθεί οποτεδήποτε των πολιτικών δικαιωμάτων τους, έστω και αν έχει λήξει ο χρόνος που ορίσθηκε για τη στέρησή τους.
Να μην τελούν υπό στερητική δικαστική συμπαράσταση, έστω και επικουρική (πλήρη ή μερική).
Να μην φέρουν στο σώμα τους δερματοστιξία (τατουάζ), η οποία είναι εξωτερικά εμφανής κατά την περιβολή της στρατιωτικής στολής (θερινή και χειμερινή) και επιπλέον, λόγω του είδους των περιεχομένων σε αυτή απεικονίσεων, είτε αναιρεί την επιβαλλόμενη από το Σύνταγμα ουδετερότητά τους, είτε προκαλεί κατά τέτοιο τρόπο, ο οποίος δεν συνάδει με την ιδιότητα και τα καθήκοντά τους, ήτοι για παράδειγμα περιλαμβάνει, μηνύματα διακρίσεων, μίσους ή βίας κατά προσώπου, ή ομάδας προσώπων, που προσδιορίζονται με βάση τη φυλή, το χρώμα, τη θρησκεία, τις γενεαλογικές καταβολές, την εθνική ή εθνοτική καταγωγή, το σεξουαλικό προσανατολισμό, την ταυτότητα φύλου ή την αναπηρία. Εάν υποψήφιος, διαπιστωθεί ότι, κατά παράβαση των οριζομένων στο προηγούμενο εδάφιο, φέρει δερματοστιξία (τατουάζ), θα αποκλείεται του διαγωνισμού.
Κατηγορία Ειδικών Δυνάμεων των Ενόπλων Δυνάμεων (Καταδρομείς, Αλεξιπτωτιστές, Πεζοναύτες): Συμμετέχουν υποψήφιοι που είναι κάτοχοι των συγκεκριμένων ειδικοτήτων αποκτηθεισών στις Ένοπλες Δυνάμεις (Ε.Δ.), αποδεικνυόμενων με πιστοποιητικό στρατολογικής κατάστασης από το οποίο να προκύπτει ότι, κατά την εκπλήρωση των στρατιωτικών τους υποχρεώσεων έλαβαν την ειδικότητα αυτή και υπηρέτησαν στις Ε.Δ. με την συγκεκριμένη ειδικότητα μέχρι την απόλυσή τους, λαμβάνοντας υπόψη και τα ειδικότερα οριζόμενα στην παρούσα.
Κατηγορία Υποβρυχίων Καταστροφών (Υ/ΚΤ) του Πολεμικού Ναυτικού: Συμμετέχουν υποψήφιοι που έχουν αποφοιτήσει με επιτυχία από το Σχολείο Υποβρυχίων Καταστροφών (Υ/ΚΤ) της Σχολής Υποβρυχίων Καταστροφών του Πολεμικού Ναυτικού και τους έχει απονεμηθεί σχετικό Πτυχίο από το Πολεμικό Ναυτικό.
Προϋποθέσεις περί μη τέλεσης αξιόποινων πράξεων
Θρησκευτικών πεποιθήσεων & αφοσίωσης στην πατρίδα
Ενημέρωση/Ανάρτηση εγγράφου μέσω Πληροφοριακού Συστήματος
Η διαδικασία αφορά στην κατάταξη Δοκίμων Λιμενοφυλάκων, με εφαρμογή του συστήματος μοριοδότησης των υποψηφίων.
Διαγωνισμός κατάταξης προσωπικού ΛΣ-ΕΛΑΚΤ
Απολυτήριος τίτλος Γενικού ή Επαγγελματικού Λυκείου στον οποίο θα αναγράφεται ο ακριβής αριθμητικός βαθμός, η ημερομηνία και το έτος κτήσης αυτού ενώ, σε περίπτωση που ο βαθμός εκφράζεται μόνο με αξιολογικό χαρακτηρισμό, πρέπει να συνυποβληθεί και βεβαίωση της οικείας σχολής/σχολείου για τον ακριβή αριθμητικό βαθμό, με δύο δεκαδικά ψηφία, ελλείψεως της οποίας για να μην αποκλεισθεί ο υποψήφιος θα λαμβάνεται υπόψη η κατώτερη βαθμολογία δέκα (10) ή πτυχίου Επαγγελματικού Λυκείου.
Τίτλο ξένης γλώσσας. Για την απόδειξη γνώσης της αγγλικής ή γαλλικής ή γερμανικής ή ιταλικής ή ισπανικής γλώσσας επιπέδου αρίστου, πολύ καλού και καλού, υποβάλουν τους αντίστοιχους τίτλους που αναφέρονται στην οικεία προκήρυξη.
Οι υποψήφιοι της Κατηγορίας Υποβρυχίων Καταστροφών (Υ/ΚΤ) του Πολεμικού Ναυτικού, μεταφορτώνουν το Πτυχίο Υποβρύχιου Καταστροφέα (Υ/ΚΤ) του Πολεμικού Ναυτικού που τους έχει απονεμηθεί με την επιτυχή ολοκλήρωση της εκπαίδευσής τους.
Οι υποψήφιοι της Κατηγορίας Ειδικών Δυνάμεων των Ενόπλων Δυνάμεων με ειδικότητα Καταδρομέα, Αλεξιπτωτιστή ή Πεζοναύτη, μεταφορτώνουν και πιστοποιητικό στρατολογικής κατάστασης από το οποίο να προκύπτει ότι, κατά την εκπλήρωση των στρατιωτικών τους υποχρεώσεων έλαβαν κάποια εκ των εν λόγω απαιτούμενων ειδικοτήτων και υπηρέτησαν στις Ε.Δ. με την συγκεκριμένη ειδικότητα μέχρι την απόλυσή τους. Για τους υποψηφίους των λοιπών κατηγοριών το πιστοποιητικό στρατολογικής κατάστασης στο ΛΣ-ΕΛΑΚΤ προσκομίζεται μόνο κατά την κατάταξη σε περίπτωση επιτυχίας προς απόδειξη της εκπλήρωσης των στρατιωτικών υποχρεώσεων σύμφωνα με την παρ. 2 του άρθρου 264 του ν.5307/2026. Σε περίπτωση που υποψήφιος της Κατηγορίας Ειδικών Δυνάμεων των Ενόπλων Δυνάμεων, έως την ημερομηνία εκπνοής της προθεσμίας υποβολής των αιτήσεων δεν διαθέτει πιστοποιητικό στρατολογικής κατάστασης διότι εκπληρώνει την στρατιωτική του υποχρέωση, θα πρέπει να μεταφορτώσει εναλλακτικά Βεβαίωση από την μονάδα που υπηρετεί ή από τον φορέα στον οποίο έχει διατεθεί, δια της οποίας να πιστοποιείται απαραιτήτως η κτήση μίας εκ των ζητούμενων ειδικοτήτων (Καταδρομέα, Αλεξιπτωτιστή ή Πεζοναύτη), η ιδιότητα με την οποία υπηρετεί, η ημερομηνία κατάταξης ή παρουσίασής του και η πιθανή ημερομηνία απόλυσής του.
Για όσους διαθέτουν άδεια χειριστή ταχύπλοου σκάφους σε ισχύ, εκδοθείσα από Λιμενική Αρχή της χώρας, μεταφορτώνουν και τις δύο (2) όψεις της κατεχόμενης άδειας. Άδεια, που έχει εκδοθεί στην αλλοδαπή, γίνεται αποδεκτή εφόσον έχει εκδοθεί ή αναγνωρισθεί επίσημα από κρατική Αρχή της χώρας προέλευσής της. Στην περίπτωση του προηγούμενου εδαφίου, ο κάτοχος της άδειας, πρέπει να μεταφορτώσει και επίσημη μετάφραση της άδειας που έχει αποκτηθεί στην αλλοδαπή, συνοδευόμενη από βεβαίωση της αντίστοιχης πρεσβευτικής ή προξενικής Αρχής, ότι η Αρχή που την εξέδωσε είναι αρμόδια προς τούτο ή ότι ο φορέας που την εξέδωσε έχει αναγνωρισθεί επίσημα από κρατική Αρχή της αντίστοιχης χώρας.
Για όσους είναι πτυχιούχοι Ανώτατου Εκπαιδευτικού Ιδρύματος (Α.Ε.Ι.) του Πανεπιστημιακού ή Τεχνολογικού Τομέα της ημεδαπής ή ισότιμου της αλλοδαπής, μεταφορτώνουν Πτυχίο ή δίπλωμα ή βεβαίωση από τη Γραμματεία της οικείας σχολής ΑΕΙ ημεδαπής ότι ο υποψήφιος έχει επιτύχει στα προβλεπόμενα μαθήματα και έχει ολοκληρώσει τις σπουδές του. Οι πτυχιούχοι Α.Ε.Ι. της αλλοδαπής πρέπει να μεταφορτώσουν επιπλέον και πράξη αναγνώρισης περί ισοτιμίας από το Διαπανεπιστημιακό Κέντρο Αναγνωρίσεως Τίτλων της Αλλοδαπής (Δ.Ι.Κ.Α.Τ.Σ.Α.) ή το Ινστιτούτο Τεχνολογικής Εκπαίδευσης (Ι.Τ.Ε.), ή πιστοποιητικό αναγνώρισης περί ισοτιμίας από τον Διεπιστημονικό Οργανισμό Αναγνώρισης Τίτλων Ακαδημαϊκών και Πληροφόρησης (Δ.Ο.Α.Τ.Α.Π.).
Για όσους κατέχουν άδεια οδήγησης αυτοκινήτου σε ισχύ, κατηγορίας C ή CΕ ή D, μεταφορτώνονται και οι δύο (2) όψεις της κατεχόμενης άδειας οδήγησης. Οι υποψήφιοι που έχουν ολοκληρώσει επιτυχώς την απαιτούμενη διαδικασία για έκδοση και απόκτηση της αρχικής άδειας οδήγησης ή επέκτασης άδειας οδήγησης σε άλλη κατηγορία, λαμβάνουν την προβλεπόμενη μοριοδότηση με την προσκόμιση προσωρινής άδειας οδήγησης, που βρίσκεται σε ισχύ και δεν έχει παρέλθει χρονικό διάστημα μεγαλύτερο των έξι (6) μηνών από την έκδοσή της. Για άδειες οδήγησης της αλλοδαπής πρέπει να είναι μεταφρασμένες και να προκύπτει η αντιστοιχία τους με τις ισχύουσες ελληνικές άδειες οδήγησης από τις ισχύουσες διατάξεις ή την αρμόδια Υπηρεσία του Υπουργείου Υποδομών και Μεταφορών.
Κατ’ εφαρμογή των διατάξεων του ν.5099/2024 (Α’ 48), δημιουργείται αυτεπαγγέλτως ψηφιακό αντίγραφο αστυνομικού δελτίου ταυτότητας Ελλήνων πολιτών, εφόσον πληρούνται οι προϋποθέσεις έκδοσής του σύμφωνα με την ισχύουσα νομοθεσία, απευθείας από την αρμόδια Επιτροπή Παραλαβής – Ελέγχου Δικαιολογητικών, Μοριοδότησης και Κατάταξης, ως απαιτούμενο δικαιολογητικό συμμετοχής στο διαγωνισμό για κάθε υποψήφιο. Αποκλειστικά και μόνο σε περίπτωση που για τεχνικούς λόγους η Επιτροπή αδυνατεί να εκδώσει αυτεπάγγελτα ψηφιακό αντίγραφο αστυνομικού δελτίου ταυτότητας, τότε δύναται να αποδεχθεί φωτοαντίγραφο αστυνομικού δελτίου ταυτότητας που θα της προσκομισθεί με κάθε πρόσφορο τρόπο.
Βεβαίωση/Πιστοποιητικό κυρωμένο από την Ανωτάτη Συνομοσπονδία Πολυτέκνων (με τη σφραγίδα «τυγχάνει έγκυρο» και εντός της διάρκειας ισχύος κατά την υποβολή).
Επικυρωμένα αντίγραφα δικαστικών αποφάσεων ή άλλων πράξεων.
Βεβαίωση του Γενικού Λογιστηρίου του Κράτους ότι η οικογένεια του υποψηφίου συνταξιοδοτείται για τον ανωτέρω λόγο ή Υπεύθυνη Δήλωση του άρθρου 8 του ν.1599/86 του συνταξιοδοτούμενου, στην οποία αναφέρεται ο αριθμός, η χρονολογία έκδοσης και το όργανο που εξέδωσε την πράξη συνταξιοδότησης, μαζί με το απόκομμα της επιταγής καταβολής της σύνταξης κατά τον τελευταίο, πριν από την υποβολή της δήλωσης, μήνα.
Αντίγραφο πορίσματος Ένορκης Διοικητικής Εξέτασης (Ε.Δ.Ε.), που διενεργήθηκε ή πρόκειται να διενεργηθεί μετά την υποβολή σχετικού αιτήματος και περατώνεται εντός προθεσμίας δεκαπέντε (15) ημερών, για τη διαπίστωση των προϋποθέσεων της περ. β της παρ. 12 του άρθρου 264 του ν. 5307/2026.
Βεβαίωση της αρμόδιας Διεύθυνσης Προσωπικού Λιμενικού Σώματος -Ελληνικής Ακτοφυλακής του Υπουργείου Ναυτιλίας και Νησιωτικής Πολιτικής ή αντίγραφο πορίσματος Ένορκης Διοικητικής Εξέτασης (Ε.Δ.Ε). Πιστοποιητικό του οικείου Δήμου ή Κοινότητας για την οικογενειακή τους κατάσταση αναζητείται αυτεπαγγέλτως.
Η συνδρομή των προϋποθέσεων και των αιτιών της αναπηρίας στρατιωτικού Λιμενικού Σώματος Ελληνικής Ακτοφυλακής προκύπτει από αντίγραφο πορίσματος Ε.Δ.Ε. ή σχετική βεβαίωση από τη Διεύθυνση Προσωπικού του Αρχηγείου Λιμενικού Σώματος Ελληνικής Ακτοφυλακής. Πιστοποιητικό του οικείου Δήμου ή Κοινότητας για την οικογενειακή τους κατάσταση αναζητείται αυτεπαγγέλτως.
Για τις ειδικές κατηγορίες που σύμφωνα οικεία προκήρυξη απαιτείται Πιστοποιητικό Οικογενειακής κατάστασης, αυτό αναζητείται ηλεκτρονικά και αυτεπαγγέλτως από την αρμόδια Επιτροπή παραλαβής και ελέγχου δικαιολογητικών του οικείου διαγωνισμού, για όσους υποψηφίους δηλώσουν κατά την υποβολή της αίτησής τους ότι υπάγονται σε κάποια από αυτές τις κατηγορίες και ΔΕΝ υποβάλλεται από τους ίδιους ενώ, σε περίπτωση υποβολής από αυτούς λαμβάνεται υπόψη μόνο το Πιστοποιητικό Οικογενειακής κατάστασης που εκδίδεται από την αρμόδια Επιτροπή Παραλαβής – Ελέγχου Δικαιολογητικών, Μοριοδότησης και Κατάταξης στο πλαίσιο της αυτεπάγγελτης αναζήτησης. Υποψήφιος που στην αίτηση-υπεύθυνη δήλωση για την συμμετοχή του στο διαγωνισμό δεν θα δηλώσει τυχόν υπαγωγή του σε ειδική κατηγορία, θεωρείται ότι δεν επιθυμεί και σε κάθε περίπτωση ότι δεν δικαιούται, να κάνει χρήση ευεργετικού δικαιώματος.
ΑΦΟΡΑ ΤΗΝ ΕΙΔΙΚΗ ΚΑΤΗΓΟΡΙΑ ΠΕΡ. (Α) ΠΑΡ. 12 ΑΡΘΡ. 264 Ν.5307/2026: ΠΟΛΥΤΕΚΝΟΙ ΚΑΙ ΤΑ ΤΕΚΝΑ ΤΟΥΣ
ΑΦΟΡΑ ΤΗΝ ΕΙΔΙΚΗ ΚΑΤΗΓΟΡΙΑ ΠΕΡ. (Α) ΠΑΡ. 12 ΑΡΘΡ. 264 Ν.5307/2026: ΤΡΙΤΕΚΝΟΙ ΚΑΙ ΤΑ ΤΕΚΝΑ ΤΟΥΣ. Αποκλειστικά και μόνο σε περίπτωση που έχει επέλθει ακύρωση του γάμου των γονέων υποψηφίων ή διαζύγιο ή διακοπή της έγγαμης συμβίωσης ή ένα ή περισσότερα από τα τέκνα έχουν γεννηθεί χωρίς γάμο των γονέων τους, ο υποψήφιος ως γονέας ή ως τέκνο τρίτεκνης οικογένειας που συμμετέχει στη διαγωνιστική διαδικασία, πρέπει να προσκομίσει αποδεικτικά στοιχεία (επικυρωμένα αντίγραφα των δικαστικών αποφάσεων ή άλλων πράξεων) από τα οποία να αποδεικνύεται ότι ο ίδιος ή ο γονέας του έχει αποκτήσει ή διατηρεί την γονική μέριμνα και επιμέλεια των ως άνω τέκνων. Πιστοποιητικό οικογενειακής κατάστασης του Δήμου ή της Κοινότητας, που περιέχει όλα τα γεγονότα των οποίων η συνδρομή αποτελεί προϋπόθεση για την κτήση της ιδιότητας του τρίτεκνου γονέα ή τέκνου τρίτεκνης οικογένειας, αναζητείται αυτεπαγγέλτως σύμφωνα με την επόμενη παράγραφο.
ΑΦΟΡΑ ΤΗΝ ΕΙΔΙΚΗ ΚΑΤΗΓΟΡΙΑ ΠΕΡ. (Α) ΠΑΡ. 12 ΑΡΘΡ. 264 Ν.5307/2026: ΤΕΚΝΑ ΑΝΑΠΗΡΩΝ ΚΑΙ ΘΥΜΑΤΩΝ ΠΟΛΕΜΟΥ, ΚΑΘΩΣ ΚΑΙ ΑΝΑΠΗΡΩΝ Η’ ΘΥΜΑΤΩΝ ΕΙΡΗΝΙΚΗΣ ΠΕΡΙΟΔΟΥ ΤΟΥ ΠΡΟΣΩΠΙΚΟΥ ΤΟΥ Λ.Σ.-ΕΛ.ΑΚΤ. ΠΟΥ ΕΙΝΑΙ ΕΝ ΕΝΕΡΓΕΙΑ Ή ΕΧΕΙ ΣΥΝΤΑΞΙΟΔΟΤΗΘΕΙ ΓΙΑ ΤΟ ΛΟΓΟ ΑΥΤΟ.
ΑΦΟΡΑ ΤΗΝ ΕΙΔΙΚΗ ΚΑΤΗΓΟΡΙΑ ΤΗΣ ΠΕΡ. (Β) ΠΑΡ. 12 ΑΡΘΡ. 264 Ν.5307/2026: ΙΔΙΩΤΕΣ ΠΟΥ ΕΧΟΥΝ ΣΥΜΜΕΤΑΣΧΕΙ ΕΝΕΡΓΑ ΣΕ ΕΠΙΧΕΙΡΗΣΕΙΣ, ΠΟΥ ΣΥΝΤΟΝΙΖΟΝΤΑΙ ΑΠΟ ΤΟ ΥΝΑΝΠ ή ΚΑΙ ΤΙΣ ΛΙΜΕΝΙΚΕΣ ΑΡΧΕΣ ΤΗΣ ΧΩΡΑΣ, ΕΞΑΙΡΟΥΜΕΝΩΝ ΤΩΝ ΥΠΑΛΛΗΛΩΝ ΛΙΜΕΝΟΣ, ΓΙΑ ΔΙΑΣΩΣΗ ΑΤΟΜΩΝ ΣΕ ΚΙΝΔΥΝΟ ΣΤΗ ΘΑΛΑΣΣΑ ή ΣΤΟΥΣ ΧΕΡΣΑΙΟΥΣ ΧΩΡΟΥΣ ΑΡΜΟΔΙΟΤΗΤΑΣ ΤΟΥ Λ.Σ. ΕΛ.ΑΚΤ., ΕΚΘΕΤΟΝΤΑΣ ΑΠΟΔΕΔΕΙΓΜΕΝΑ ΤΗ ΖΩΗ ΤΟΥΣ ΣΕ ΚΙΝΔΥΝΟ.
ΑΦΟΡΑ ΛΟΙΠΕΣ ΕΥΕΡΓΕΤΙΚΕΣ ΚΑΤΗΓΟΡΙΕΣ ΠΑΡ. 4 ΑΡΘΡ. 264 Ν.5307/2026: ΤΕΚΝΑ ή ΕΝ ΧΗΡΕΙΑ ΣΥΖΥΓΟΙ ΑΠΟΒΙΩΣΑΝΤΟΣ ΣΤΡΑΤΙΩΤΙΚΟΥ Λ.Σ.-ΕΛ.ΑΚΤ. ΚΑΤΑ ΤΗΝ ΕΚΤΕΛΕΣΗ ΔΙΑΤΕΤΑΓΜΕΝΗΣ ΥΠΗΡΕΣΙΑΣ ή ΕΞΑΙΤΙΑΣ ΑΥΤΗΣ.
ΑΦΟΡΑ ΛΟΙΠΕΣ ΕΥΕΡΓΕΤΙΚΕΣ ΚΑΤΗΓΟΡΙΕΣ ΠΑΡ. 4 ΑΡΘΡ. 264 Ν.5307/2026: ΤΕΚΝΑ ή ΣΥΖΥΓΟΙ ΣΤΡΑΤΙΩΤΙΚΟΥ Λ.Σ.-ΕΛ.ΑΚΤ. ΠΟΥ ΚΑΤΕΣΤΗ ΑΝΑΠΗΡΟΣ ΣΥΝΕΠΕΙΑ ΤΡΑΥΜΑΤΙΣΜΟΥ ή ΑΣΘΕΝΕΙΑΣ ΣΕ ΠΟΣΟΣΤΟ ΑΝΩ ΤΟΥ 67% ΚΑΤΑ ΤΗΝ ΕΚΤΕΛΕΣΗ ΔΙΑΤΕΤΑΓΜΕΝΗΣ ΥΠΗΡΕΣΙΑΣ ΚΑΙ ΕΞΑΙΤΙΑΣ ΑΥΤΗΣ.
Διαδικασία επιλογής Δοκίμων Λιμενοφυλάκων, με εφαρμογή του συστήματος μοριοδότησης των υποψηφίων
Σύστημα Υποβολής Αιτήσεων Κατάταξης Λ.Σ.-ΕΛ.ΑΚΤ.
Διεύθυνση εκπαίδευσης προσωπικού Λ.Σ.-ΕΛ.ΑΚΤ.
Κάλυψη κενών οργανικών θέσεων Λιμενοφυλάκων με το σύστημα της μοριοδότησης.
Διαδικασία επιλογής Δοκίμων Λιμενοφυλάκων, με εφαρμογή του συστήματος μοριοδότησης των υποψηφίων.
Κατά των προσωρινών πινάκων Συμμετεχόντων και Απορριφθέντων επιτρέπεται η άσκηση ένστασης απευθείας στο Ανώτατο Συμβούλιο Επιλογής προσωπικού (Α.Σ.Ε.Π.) (παρ. 5 άρθρο 2 ν.4765/2021), μέσα σε αποκλειστική προθεσμία δέκα (10) ημερών, που αρχίζει από την επόμενη ημέρα της ανάρτησής τους στην ιστοσελίδα του Λ.Σ.-ΕΛ.ΑΚΤ. Επιπλέον, η προθεσμία αυτή ορίζεται και αναφέρεται ρητώς στην οικεία καταχώριση στην ιστοσελίδα του Λιμενικού Σώματος – Ελληνικής Ακτοφυλακής. Η άσκηση ένστασης επιτρέπεται για λόγους νομιμότητας και πρέπει να περιέχει συγκεκριμένους λόγους ακυρότητας κατά συγκεκριμένης πράξης ή παράλειψης. Στην ένσταση επισυνάπτεται και το προβλεπόμενο από τις κείμενες διατάξεις παράβολο, άλλως η ένσταση δεν λαμβάνεται υπόψη. Το Α.Σ.Ε.Π. εξετάζει τις υποβληθείσες ενστάσεις, αποφαίνεται επ’ αυτών και ενημερώνεται ο ενιστάμενος με δική του ευθύνη, είτε από το Α.Σ.Ε.Π. είτε από το Αρχηγείο Λ.Σ.-ΕΛ.ΑΚΤ.
Εκδίδεται σχετική προκήρυξη κατάταξης Δοκίμων Λιμενοφυλάκων, με την εφαρμογή του συστήματος μοριοδότησης των υποψηφίων.
Γίνεται συμπλήρωση και καταχώριση ηλεκτρονικά Αίτησης - Υπεύθυνης δήλωσης - μεταφόρτωση (uploading) δικαιολογητικών από τον ενδιαφερόμενο.
Αρμόδια Επιτροπή εξετάζει τις αιτήσεις και τα δικαιολογητικά για τη μοριοδότηση των συμμετεχόντων.
Έλεγχος αιτήσεων και δικαιολογητικών - Μοριοδότηση συμμετεχόντων υποψηφίων
Ιστοσελίδα Λιμενικού Σώματος - Ελληνικής Ακτοφυλακής